Diari Oficial de la Generalitat Valenciana


Sumari del DOGV 8435, del 30-11-2018 (2018/11784)

RESOLUCIÓ de 19 de novembre de 2018, de la Presidència de l'IVACE, de modificació de la Resolució de 3 de maig de 2018, de la Presidència de l'Institut Valencià de Competitivitat Empresarial (IVACE), per la qual es convoquen ajudes destinades al foment d'instal·lacions d'autoconsum d'energia elèctrica, a càrrec del Fons de Promoció previst en el marc del Pla eòlic de la Comunitat Valenciana, per a l'exercici 2018.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8435

Data del DOGV
:   30-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11380


Data del document
:   19-11-2018

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 19 de novembre de 2018, de la Presidència de l'IVACE, de modificació de la Resolució de 3 de maig de 2018, de la Presidència de l'Institut Valencià de Competitivitat Empresarial (IVACE), per la qual es convoquen ajudes destinades al foment d'instal·lacions d'autoconsum d'energia elèctrica, a càrrec del Fons de Promoció previst en el marc del Pla eòlic de la Comunitat Valenciana, per a l'exercici 2018. [2018/11226]  
En data 6 d'octubre de 2018 es publica en el Boletín Oficial del Estado, el Reial decret llei 15/2018, de 5 d'octubre, de mesures urgents per a la transició energètica i la protecció dels consumidors. El títol II de la citada norma, amb l'objectiu d'impulsar l'activitat d'autoconsum, introdueix tres principis fonamentals que regiran aquesta activitat: i) es reconeix el dret a autoconsumir energia elèctrica sense càrrecs; ii) es reconeix el dret a l'autoconsum compartit per part d'un o diversos consumidors per a aprofitar les economies d'escala; iii) s'introdueix el principi de simplificació administrativa i tècnica, especialment per a instal·lacions de xicoteta potencia.  
El Reial decret llei regula en el seu article 18 les modificacions a la Llei 24/2013, de 26 de desembre, del sector elèctric en matèria d'autoconsum d'electricitat. En ell s'estableix, com a principal modificació, la d'una nova classificació de les modalitats d'instal·lacions d'autoconsum en la qual es distingeix, d'una banda, la de subministrament amb autoconsum sense excedents, en les quals existiran dispositius físics instal·lats que impediran la injecció alguna d'energia excedentària a la xarxa de transport o distribució, i per un altre la de subministrament amb autoconsum amb excedents, en les quals no existiran els citats dispositius.  
  
La Resolució de 3 de maig de 2018, de la Presidència de l'Institut Valencià de Competitivitat Empresarial IVACE), per la qual es convoquen ajudes destinades al foment d'instal·lacions d'autoconsum d'energia elèctrica, a càrrec del Fons de Promoció previst en el marc del Pla eòlic de la Comunitat Valenciana, per a l'exercici 2018, té com a objecte la implementació d'ajudes destinades al foment de les instal·lacions d'autoconsum d'energia elèctrica, de les previstes en l'article 9 de la Llei 24/2013, desenvolupades en el Reial decret 900/2015, de 9 d'octubre, pel qual es regulen les condicions administratives, tècniques i econòmiques de les modalitats de subministrament d'energia elèctrica amb autoconsum i de producció d'autoconsum.  
Entre els requisits establits en l'article 3 de la Resolució de 13 de juny de 2017, es troba el que únicament seran finançables les instal·lacions d'autoconsum que no vinguen equipades o tinguen actius sistemes antiabocament o «d'injecció zero» que impedisquen l'abocament instantani de l'energia a la xarxa elèctrica.  
A la vista dels nous requisits establits per la normativa vigent per a la classificació en una de les dues modalitats d'instal·lació d'autoconsum, entre els quals es troba l'exigència d'existència de dispositius físics instal·lats que impediran la injecció alguna d'energia excedentària a la xarxa de transport o distribució, s'observa que els requisits establits en la convocatòria d'ajudes resulten altament restrictius i contradictoris amb la normativa vigent reguladora d'aquest tipus d'instal·lacions, en aquella part relativa a la no equipació de sistemes antiabocament o «d'injecció zero» que impedisquen l'abocament instantani de l'energia a la xarxa elèctrica, per la qual cosa es considera procedent l'eliminació del citat requisit restrictiu establit.  
Addicionalment a l'anterior, el citat article 18, quan modifica l'article 9 de la Llei 24/2013, en el seu apartat 3, eximeix a les instal·lacions de producció no superiors a 100 kW de potència associades a modalitats de subministrament amb autoconsum amb excedents de l'obligació d'inscripció en el registre administratiu d'instal·lacions de producció d'energia elèctrica.  
L'article 14 de la Resolució de 3 de maig de 2018 estableix la documentació a presentar per part de les entitats beneficiàries per a procedir a l'acreditació de la realització de l'actuació objecte d'ajuda, en la seua apartat d i e es requereix la «inscripció en el Registre administratiu d'autoconsum d'energia elèctrica depenent del Ministeri d'Energia, Turisme i Agenda Digital» amb independència de la modalitat a la qual pertangueren de conformitat amb la normativa derogada.  
Vistes les actuacions objecte d'ajuda que, en la data de l'entrada en vigor del Reial decret llei 15/2018, estaven pendents de concedir, s'observa que, de conformitat amb la nova normativa, la documentació a aportar juntament amb la sol·licitud de l'ajuda, no s'adapta als requisits establits pel Reial decret llei 15/2018, establint l'exempció per a una gran part de les instal·lacions de l'obligació d'inscripció en el registre administratiu d'instal·lacions de producció d'energia elèctrica, per la qual cosa resulta procedent adaptar els requisits de la documentació a aportar per a la sol·licitud de l'ajuda, de manera que aquesta s'adeqüe a la nova normativa a aplicar a les instal·lacions objecte de les presents ajudes.  
D'altra banda, més enllà de l'obligació o no de la inscripció en els respectius registres, d'acord amb l'indicat en la disposició final 4ª del Reial decret llei 15/2018, es troben pendents de desenvolupament determinats procediments administratius, el termini dels quals de resolució superaria el termini establit per a l'aportació de documentació necessària per a la concessió de les ajudes atès que, l'article 7.5.c.3, de la Resolució de 3 de maig de 2018 exigeix l'aportació amb caràcter previ a la concessió, de la proposta de condicions tècnic-econòmiques per al punt d'accés i connexió emès per la companyia elèctrica distribuïdora. Actualment, pot trobar-se pendent d'emissió en alguns casos, el citat document.  
En un altre ordre de coses, en l'article 2.2 de la Resolució de 3 de maig de 2018 s'arreplega que es podrà incrementar el pressupost de la convocatòria, quan es produïsca un augment del crèdit disponible procedent d'altres convocatòries en les quals s'hagen resolt sol·licituds per import inferior a la despesa inicialment prevista, o de les quals es deriven obligacions liquidades o reconegudes per import inferior a l'ajuda que va ser concedida en el seu moment, o bé quan aquest augment siga conseqüència d'una generació, ampliació o incorporació de crèdit.  
Havent-se produït i aprovat una generació de crèdit de 350.000 euros, destinada a aquesta convocatòria, es considera convenient ampliar per aquest import el pressupost per a la concessió d'aquestes ajudes per al foment d'instal·lacions d'autoconsum d'energia elèctrica, amb càrrec al Fons de Promoció, i poder així atendre un major nombre de projectes.  
Per això, en virtut del que disposa l'article 4 del Reglament d'organització i funcionament de l'Institut Valencià de Competitivitat Empresarial (IVACE), aprovat per Decret 4/2013, de 4 de gener del Consell, modificat per Decret 69/2014, de 16 de maig, del Consell, resolc:  
  
Article únic. Modificació de la convocatòria  
U. Es modifica l'apartat 1 de l'article 2, Dotació pressupostària, que queda redactat de la manera següent:  
«1. La distribució del Fons de Promoció per l'IVACE es finançarà amb càrrec a les línies pressupostàries i import global màxim que es detalla a continuació.  
  
Codi de la línia Denominació de la línia Import  
FPPECV2018 Fons de promoció del PECV 2.400.000 -  
PT055000 Finançament Empresarial, de Centres  
 Tecnològics i altres entitats 350.000 ?»  
  
Dos. Se suprimeix la lletra a de l'apartat 1 de l'article 3, Actuacions objecte de suport i requisits de les instal·lacions; costos elegibles, de la convocatòria.  
Tres. Se suprimeix l'apartat 5.c.3 de l'article 7, Termini i forma de presentació de sol·licituds, relatiu a l'obligació d'aportar en fase de sol·licitud la proposta de condicions tecnicoeconòmiques per al punt d'accés i connexió emés per la companyia elèctrica distribuïdora.  
Quatre. Es modifica l'apartat 1 de l'article 11, Desembossament del préstec a les entitats beneficiàries, que queda redactat com segueix:  
«1. Junt amb la comunicació a les entitats beneficiàries de la resolució de concessió, l'IVACE remetrà un document específic amb les condicions del préstec -inclòs el pla de venciments, la subvenció bruta equivalent i el termini màxim per a la presentació de la garantia- que haurà de ser acceptat, firmat i remés per l'entitat en la data límit indicada en la comunicació.  
Addicionalment al document anterior, s'aportarà la proposta de condicions tecnicoeconòmiques per al punt d'accés i connexió emés per la companyia elèctrica distribuïdora.»  
Cinc. Es modifiquen les lletres d i e de l'apartat 2 de l'article 14, Termini per a la realització i documentació justificativa de les inversions, que queda redactat com segueix:  
«d) Per a instal·lacions d'autoconsum Tipus 1 (subministrament amb autoconsum sense excedents): certificat de la instal·lació individual diligenciat per l'administració autonòmica.  
e) Per a instal·lacions d'autoconsum Tipus 2 (subministrament amb autoconsum amb excedents): contracte tècnic amb la companyia distribuïdora.»  
  
DISPOSICIÓ FINAL  
  
Única  
La present resolució entrarà en vigor l'endemà de la publicació de l'extracte d'aquesta en el Diari Oficial de la Generalitat Valenciana (DOGV).  
  
Contra aquesta resolució, que posa fi a la via administrativa, podrà interposar-se en el termini d'un mes recurs potestatiu de reposició davant el conseller d'Economia Sostenible, Sectors Productius, Comerç i Treball, de conformitat amb l'establit en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el previst en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
València, 19 de novembre de 2018.- El president de l'IVACE: Rafael Climent González.